钦定古今图书集成/明伦汇编/宫闱典/第049卷 > 太祖张贵妃
## 钦定古今图书集成/明伦汇编/宫闱典/第049卷 > 太祖张贵妃

按《五代史周家人传》：“贵妃张氏，镇州真定人也。祖记，
成德军节度判官，检校兵部尚书。父同芝，事赵王王
镕为谘呈官，官至检校工部尚书。镕死，镇州乱，庄宗
遣幽州符存审以兵讨张文礼，裨将武从谏馆于妃
家，见妃尚幼，怜之。而从谏家在太原，遂以妃归为其
子妇。久之，太祖事汉高祖于太原，杨夫人卒，而武氏”
子亦卒，乃纳妃为继室。太祖贵，累封吴国夫人。太祖
以兵入京师，汉遣刘铢戮其家，妃与诸子皆死。太祖
即位，追册为“贵妃。”